Joventut presenta la programació nadalenca d'activitats per a joves i adolescents
21 de desembre 2017

![](/media/xnklcjwe/59-agenda-jove-nadal-17-c.jpg)  
  

La regidoria de Joventut de l'Ajuntament de Sagunt, amb la col·laboració del grup de Corresponsals dels IES, ha preparat la programació de Nadal per a joves i adolescents. Tindrà lloc des del dissabte 23 de desembre fins al 5 de gener i combinarà esports, música, videojocs, tallers i altres. 

En l'apartat musical, destaquen les dues jornades que tindran lloc al Casal Jove del Port de Sagunt els dies 30 de desembre i 4 de gener. La primera d'elles estarà dedicada a la cultura urbana, amb música rap i una nova edició de la Morvedre Rap Battles. A més, eixe dia actuaran tres grups de hip-hop locals: ARSE, Zodiaco Enfants i T dom x Peter Kouba. Completaran la jornada exhibicions i tallers de parkour i grafit. 

Posteriorment, i com un dels plats forts de la programació de Nadal, el concert d’Atupa, una de les bandes més en forma del panorama musical valencià. Atupa, l'eclecticisme del qual combina els estils del rap més clàssic fins al rock, l'electrònica, el trap o el dancehall, estarà acompanyat pel conjunt local de rock ska Fulla Kaduca. L'entrada és gratuïta amb reserva al Casal Jove o telefonant al 96 268 34 39. 

Pel que fa a esports, la delegació de Joventut ha previst una sèrie de tornejos mixts, tant de futbol sala (27 de desembre) com de voleibol (28 de desembre) i bàsquet (29 de desembre). Els tornejos se celebraran en les instal·lacions esportives del poliesportiu José Veral i l’internúcleos, i col·laboren els clubs Atlético Morvedre de futbol sala i el Stella Maris de voleibol. 

Pel que fa als videojocs, Joventut realitzarà la segona edició del Año Nuevo Gamer en el Centre Cultural Mario Monreal. Des de les 16 h es disputaran tornejos de Pokémon, Clash Royale i League of Legends. Les inscripcions es poden realitzar en la web [http://llunaplena.saguntjove.es/](http://llunaplena.saguntjove.es/) fins al 29 de desembre. 

I com a novetat, hi haurà un dia temàtic sobre la sèrie Juego de Tronos. Serà la jornada "The winter is coming to the Casal" amb tota l'activitat ambientada en esta sèrie. Hi haurà tallers d'escuts de les cases dinàstiques, photocall, quiz, tornejos de tir amb arc i soft combat, jocs de taula i marxandatge. 

A més, totes les vesprades des del 23 de desembre fins al 5 de gener, des de les 18 h fins a les 21 h, s'oferirà l’Esplai Jove, amb tornejos de futbolí, tennis de taula, air hoquei, billar, jocs de taula, Wii i PlayStation, tant al Casal Jove del Port de Sagunt com al Centre Cultural Mario Monreal de Sagunt. 

Es pot obtindre més informació i fer les inscripcions en la web [http://llunaplena.saguntjove.es/](http://llunaplena.saguntjove.es/), als centres Mario Monreal i Casal Jove i en el telèfon 96 268 34 39.

*   [](http://www.facebook.com/sharer.php?u=https://aytosagunto.es/va/actualitat/joventut-presenta-la-programacio-nadalenca-d-activitats-per-a-joves-i-adolescents/ "Facebook")
*   [](http://twitter.com/share?url=https://aytosagunto.es/va/actualitat/joventut-presenta-la-programacio-nadalenca-d-activitats-per-a-joves-i-adolescents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-presenta-la-programacio-nadalenca-d-activitats-per-a-joves-i-adolescents/ "Linked In")
*   [](mailto:?body=https://aytosagunto.es/va/actualitat/joventut-presenta-la-programacio-nadalenca-d-activitats-per-a-joves-i-adolescents/)